O'zbekistonda Mehrli maktab ta'lim muassasasi tashkil etildi

“Bolalar gematologiyasi, onkologiyasi va klinik immunologiyasi markazida davolanayotgan bolalar uchun maktabgacha ta'lim va tarbiya hamda umumiy o'rta ta'lim berish tizimini joriy qilish chora-tadbirlari to'g'risida”gi hukumat qarori qabul qilindi. Bu haqda “Huquqiy axborot” xabar berdi.
Qarorga ko'ra, Bolalar gematologiyasi, onkologiyasi va klinik immunologiyasi markazida davolanayotgan bolalarga maktabgacha ta'lim va tarbiya hamda umumiy o'rta ta'lim berish jarayonlarini samarali tashkil etish uchun Mehrli maktab davlat ta'lim muassasasi tashkil etildi.
Mehrli maktab yuridik shaxs maqomiga ega bo'lib, xalq ta'limi vazirligi huzurida tashkil etiladi. Mehrli maktabda quyidagi maktabgacha guruhlar faoliyat ko'rsatishi mumkin:
Davolanayotganlarni maktabgacha gospital guruhlariga qabul qilish Mehrli maktab tomonidan taqdim etiladigan ro'yxatlar asosida amalga oshiriladi.
Markazda davolanayotganlar uchun alohida ishlab chiqilgan o'quv rejasi asosida 1–11-sinflar hajmida umumiy o'rta ta'lim beriladi. Dars mashg'ulotining davomiyligi boshlang'ich ta'lim (maktab)ning 1–4 sinflarda — 35 daqiqa, 5–11 sinflarda — 40 daqiqa bo'ladi. Bunda bir kunlik dars mashg'ulotlari 1–4 sinflarda 3 soatdan, 5–11 sinflarda 4 soatdan oshmasligi lozim. O'quv haftasi davomiyligi 5 kunlik asosida olib boriladi.
Avvalroq O'zbekistonda ko'zi ojiz bolalar internatlari “Nurli maskan” maktablari deb nomlanishi haqida xabar berilgandi.